Downloaded from YTS.MX
Official YIFY movies site: YTS.MX
Amanda?
Što to radiš?
Nisam mogla spavati.
Godina nam je bila paklenska, kao što znaš.
Radila sam svaki dan, nesvjesna toga.
Ti si stalno tjeskoban zbog svog posla
jer vam krešu proračun. Pa sam nam jutros
unajmila prekrasnu kuću blizu plaže.
Bila je povoljna, iako je tek počela posezona.
Samo malo... Spremaš stvari?
Da. Uranila sam.
Čekaj. Ne razumijem.
Za kad si je unajmila?
Za danas.
Ako rezerviram
i spakiram nas, nema razloga za odbijanje.
Isprintala sam ti ono s internetske stranice.
Kraj kave ti je, skuhane baš kako voliš.
Nisam spremala djecu da ih ne budim.
Iskreno, mislim da će biti jako uzbuđeni.
Znaš da sam ja uvijek za odmor.
Pogotovo s djecom. Dugo nismo bili.
Ali razjasni mi, srce. Zašto danas?
Kad jutros nisam mogla više zaspati, došla sam ovamo.
Gledala sam svitanje
i sve te ljude
kako žustro započinju dan. Poletno.
A sve trudeći se
da naprave nešto od sebe.
Od našeg svijeta.
Bila sam sretna što sam dio toga.
No onda sam se sjetila
kakav je svijet zapravo.
Došla sam do preciznije spoznaje.
Mrzim ljude iz dna duše.
OSTAVITE SVIJET IZA SEBE
PREMA ROMANU RUMAANA ALAMA
„Ostavite svijet iza sebe.” Tako je pisalo u oglasu.
Fora! East Hampton?
Ne, u jednom slatkom mjestašcu. Oni to zovu zaselak.
Toliko je slatko.
Mnogo je bliže gradu, a ipak daleko... od svih.
Taman ono što ti treba.
Nakon što odgovoriš na nekoliko pitanja o Conficturi?
Lijepo te molim!
Jesi li prdnula?
Archie, pusti je.
Ne smeta mi što je prdnula. Smeta mi što laže o tome.
Phoebe ima djevojačku.
Žalim, dečki. Ova atrakcija se zatvara.
Da. U redu, može.
Tata, kad se vratimo, odvedeš me u kafić iz Prijatelja?
Mislim da ne postoji. To je samo set.
IZLAZ 76
Utrkujmo se do bazena!
PRVI DIO: KUĆA
Krasna kuća.
Prelijepa je.
DOBRO DOŠLI U NAŠ DOM
Čini se da imamo kvalitetnu cugu.
Ovdje piše da nije za nas.
Vrijedi pokušati.
Lozinka za Wi-Fi je novela.
Vlasnik se sigurno bavi kibernetičkom sigurnošću.
Djeca su presretna.
Idem po stvari iz auta.
Kad završiš, možda skoknem u grad po namirnice.
TRŽNICA
Želi treći pogodak
za nastavak niza.
Nisu moje. Časna riječ. Nisu moje.
Opusti se. Kupila sam ih.
Znam da tu i tamo zapališ.
Na odmoru smo. Zašto ne?
Želim da uživaš. Samo nemoj da te klinci vide.
Dobro. Hej.
Imam drugu zamisao za uživanje.
Možda?
Za 15 minuta htjet će na plažu.
Meni dovoljno.
DOBRO DOŠLI U CHARLESTON HARBOR
Namazani?
- Aha. - Da.
Imamo plažu samo za sebe.
Gle onaj brod.
Baš je velik.
PRIVITAK: 1 SLIKA
LOKACIJA
Mama, Taylor je poslala lokaciju.
Pogledaj gdje joj je kuća.
Pogledaj. Rekla si da se možemo odvesti onamo. Možda?
To je Sag Harbor. Najmanje sat odavde.
Približava se.
- Što? - Brod.
Da. Krasan je. Izgleda kao tanker za naftu.
Tu negdje mora da je luka. U Atlanticu su napisali
da New York ima jednu od najvećih prirodnih luka.
Rose, dobro si?
Mislim da brod ide prema nama.
Što si rekla, sunce?
Clay?
- Clay. - Da.
Opa. Približava se.
To je problem.
Daj. Stat će. Mora.
Zar ne?
Probudi se. Archie. Pomozi nam da se spremimo.
Već odlazimo? Zašto?
Jebote.
Isuse, Archie, idemo.
Idemo!
BIJELI LAV
Krećite se, narode.
Oprostite. Što se dogodilo?
Nasukalo se nekoliko brodova.
Vjerojatno kvar na navigaciji. Morate dalje.
Prođite.
BIJELI LAV
Imaju Starbucks.
Pročitala bih što se zbilo, ali Wi-Fi ne radi.
Da resetiram ruter?
Ne mogu ti pomoći. Ti si stručnjakinja za tehnologiju.
Ni TV ne radi. Htio sam gledati tekmu, ali nema signala.
- Još si za hambiće za večeru? - Da.
Klinci su to već smetnuli s uma.
Kao da je bilo u seriji.
Prešli su na sljedeću epizodu.
Clay.
Dođi, pogledaj.
Dobar je znak kad vidiš jelene.
Bar prema mezoameričkoj mitologiji.
Hoćeš li mi pomoći?
Da. Pomoći ću ti.
IZVAN MREŽE. PROVJERITE VEZU.
- Ne vadi srednju. - Vadim srednju.
Otežat ću ti. Nije li to smisao mog života?
Ideš po još? Doliješ mi?
Može, ali ja sam gotova. Trebam čašu vode.
Sutra ću imati jeben mamurluk.
Sjećaš se one moje lanjske studentice Marije Miller?
Želi da joj napišem predgovor za drugu knjigu.
Kaže da sam joj veliko nadahnuće.
Ne znam ni dopirem li do te djece,
a onda se dogodi ovo.
Jesi li čuo?
Njezina druga knjiga istražuje
kako mediji služe i kao bijeg i kao refleksija.
To je kontradikcija koju uspijeva pomiriti.
Netko je ovdje.
Uzmi palicu.
- Palicu? - Da.
Zašto bih imao palicu?
Oprostite. Ima li koga?
Sigurno nije ništa. Ja ću to riješiti.
Zapravo, uzmi mobitel.
Za svaki slučaj.
Oprostite na smetnji.
Zdravo. Bok.
- Oprostite na smetnji. - Ako niste čuli.
Izvolite?
Znam da je kasno. Netko vam kuca, tu Bogu iza nogu.
Razmišljali smo na koja ćemo vrata pokucati.
Potrajalo je.
Ja sam htio na bočna jer su staklena.
Vidjeli biste nas i shvatili da smo...
Vi ste zacijelo Amanda.
Amanda Sanford, zar ne?
Vi se poznajete?
Ne, nismo se upoznali uživo.
Ja sam G. H. Scott.
Zove se George. Tako se potpisuje u e-mailovima.
Oprostite. Zaboravio sam.
Zato mi je draži život prije interneta.
Čuli bismo se telefonski. Prepoznali biste moj glas
i znali da je kuća naša.
Molim?
Ovo je naša kuća. Ja sam George s kojim ste se dopisivali.
Sjećam se imena, samo...
Ovo je vaša kuća?
Oprostite. Možemo li ući?
Da, naravno. Uđite.
Najednom je zahladnjelo.
Shvaćam da vam je ovo čudno.
Pojavili smo se nenajavljeni.
Nazvali bismo, ali telefoni ne rade.
Da, nemam signal.
Zvuči kao da govorimo istinu.
Bok. Ja sam Clay.
- Ruth. - Bok.
- Ja sam G. H. - G. H.
Clay, drago mi je.
A da sjednemo?
Razgovarajmo.
Djeca spavaju.
Ne bih se brinuo. Archie bi prespavao atomsku bombu.
Kužite? Idemo u kuhinju.
Bili smo na koncertu Simfonije u Bronxu. Jeste li ikad bili?
Ne.
Prvoklasni su.
On je u odboru Filharmonije.
Voli poticati interes za klasičnu glazbu.
Drugim riječima, ja sam sretna kći.
Mogu li uzeti čašu vode?
Slobodno. Posluži se.
Uglavnom, vraćali smo se kući u grad.
Onda se nešto dogodilo.
Nestanak struje.
Što?
Svjetla rade.
Tako je... Pa smo pomislili...
S obzirom na sve što se događa u gradu, nismo...
Stanujemo na 14. katu, a zbog koljena se ne može penjati.
I semafori ne rade.
Sjedili bismo u krkljancu šest sati.
Znači, nestalo je struje, pa ste se dovezli skroz ovamo?
Poznajem ove ceste. Nisam se ni dvoumio.
Kad sam vidio da se svjetla gase...
Rekao je da će mu ovdje biti ugodnije.
U svojoj kući.
Samo malo. Želite ostati? Ali mi boravimo ovdje.
S obzirom na okolnosti, mislili smo da ćete razumjeti.
Naravno. Da. Samo...
Želi reći... Naravno da razumijemo...
Zatekli smo vas, ali ako smijemo ostati...
Jer opet...
Znate, ovo je...
naša kuća.
Pokušava reći da smo htjeli biti na sigurnom.
Na odmoru smo.
Clay, Amanda, možemo vam vratiti novac.
Želite da odemo?
Pola je noći. Djeca mi spavaju.
A vi spominjete povrat novca.
Moram nazvati tvrtku. Mislim da se ovo ne smije.
Na netu sigurno piše broj...
To zbilja nije potrebno.
Zašto ne?
Jer ne kažemo da trebate otići.
Možemo vam vratiti 50 % uplate.
Možemo biti u apartmanu u podrumu.
U podrumu?
50 %?
Trebali bismo provjeriti uvjete korištenja.
Moramo resetirati ruter za Wi-Fi.
Spojit ću ga s mobitelom.
Mobiteli ne rade. Kako će to pomoći?
Internet ionako ne radi.
Žao mi je.
Ne osjećam se ugodno u kući...
sa strancima.
Nema struje. Možda se vrati za par sati.
Smijem li?
Trebao sam poslušati suprugu i označiti ih.
Evo ga.
Izvolite tisuću dolara za ovu noć.
To je gotovo pola iznosa koji ste platili za vikend.
Tisuću dolara.
Bit ćemo vam zahvalni.
Sutra ćemo biti pametniji i nešto ćemo smisliti.
Ovo čudo zasad ne reagira.
Za jednu noć...
Razgovarajmo nasamo.
Idemo razgovarati u drugu sobu.
- Smijem li si natočiti piće? - Naravno. Raskomo...
Da.
- Zašto si im rekao da mogu ostati? - Nema struje.
Misliš da lažu?
Djevojka i njezin otac. Doimaju se bezazleno.
Stranci su.
Predstavili su se.
Pokucali su na vrata usred noći.
Radije bi da su upali?
Prestravili su me.
Mislim da su se i oni bojali.
Zar ne? Nisu znali što bi.
Pazi ovo: hotel.
Ovo je njihov dom. Djevojka nas je stalno podsjećala.
Nismo tražili dokaze. Nisam čula auto. Jesi li ti?
Ne, ali puše. Možda nismo čuli.
Ili su se prikrali.
Ili bismo se trebali malo smiriti?
Oprosti. Ne čini mi se da je ovo njihova kuća.
Odbor Filharmonije?
Ne znam. Smrdi mi na prevaru.
Ostali bi ovdje? S nama?
Zaboravi. Ne bih mogla spavati sa strancima u kući.
Rose je malo dalje. Što ako se tip ušulja...
Neću ni pomisliti.
Misliš da Archieja ne bi zlostavljao?
O čemu govoriš?
Samo kažem da mi se ne sviđa kako ovo zvuči. Dobro?
Došao je zato da se ne penje jebenim stepenicama?
Daj, molim te. Sve mi se čini improvizirano .
Što ako je ovo prevara?
Što ako je nestanak struje samo dio muljaže?
Sumnjam da su to izmislili. Zato mobiteli i internet ne rade.
Osim toga, imao je ključeve.
- Otvorio je ormarić s pićem. - Pa što ako ih je imao?
Možda je majstor. Ona je spremačica.
Spremačica uvijek zna gdje je novac.
Bio nam je okrenut leđima. Možda je provalio.
Ne kužim što će dobiti ako nam da tisuću dolara.
Zašto se toliko trudiš vjerovati svima osim vlastitoj ženi?
Nešto se događa i ne vjerujem im.
Mislim da su uplašeni dragi ljudi koji trebaju mjesto gdje će prenoćiti.
Idem onamo i razgovarat ću s njima.
Osjetim li lošu vibru, odbit ću.
„Ne sviđa nam se ovakav dogovor.”
Dobro? Ali ako je sve u redu, neka ostanu.
Da bar ja tako vjerujem ljudima.
Moj koktel. Rado ću ti ga pripremiti.
Mogao bih nešto popiti.
Nisam pio iz ove. Izvoli.
Hvala.
A ti, Amanda?
Što je točno unutra?
Koktel je fenomenalan.
Probaj. Svidjet će ti se.
Ne bih.
Moram na zrak.
Imate divan dom.
Drago mi je što se i vama sviđa.
Koliko si dugo tu?
Kupio sam ovu kuću prije gotovo 20 godina.
Ali sad mi je dom.
Ili dom daleko od doma.
Uredili smo ga prije pet godina. Imali smo sjajnog izvođača.
On je smislio brojne detalje.
Gdje stanujete u gradu?
Na Aveniji Park, između 81. i 82. ulice.
A vi?
Brooklyn. Sunset Park.
Zapravo, Park Slope.
Jako lijepo.
Danas bi svi živjeli ondje. I povoljno je.
I Ruth je ondje tražila kuću
kad se htjela osamostaliti.
Gdje ti je supruga? Jesi li zabrinut za nju?
Na poslovnom je putu u Maroku.
Trguje umjetninama. Često putuje.
Ujutro ima povratni let.
Pokažeš mi osobnu?
Amanda.
Pošteno pitam.
Stranac si. Došao si usred noći,
a djeca su mi na katu.
Naravno. Razumijem.
Pa...
Nećeš vjerovati, ali...
ostavio sam novčanik u džepu kaputa koji sam ostavio na koncertu.
Zaboravio sam ga usred silnog meteža.
Rekli ste da ste za nestanak struje čuli dok ste išli kući.
Ovo je izvanredno stanje.
Sve radijske i televizijske postaje prekinut će svoje programe.
Čini se da je pametno što ste otišli iz grada.
Sigurno vlada kaos.
IZVANREDNO STANJE
Samo je nestalo struje.
Nestanak struje nije sitnica.
Možda je nešto, simptom nečeg većeg poput terorizma
ili one bombe koju bi vaš sin prespavao.
Ruth.
Trebali biste prenoćiti ovdje.
Sutra ćemo sve riješiti.
Stvari su danju uvijek drukčije.
Klišeji o samopomoći ipak imaju korijene u istini.
Ne mogu vjerovati da smo u podrumu.
Hoćemo li im sutra oprati rublje?
Ja ću na pod. Ti spavaj na krevetu.
Moramo ih istjerati.
Plašenjem ih nećemo istjerati.
Moraju misliti da će sve biti u redu.
I bit će sve u redu, zar ne?
Što je? Što misliš?
Klijent ti ništa više nije rekao?
Nećemo o tome dok ne saznamo više.
Eto što mislim.
Ovo je izvanredno stanje.
Sve radijske i televizijske postaje prekinut će svoje programe.
Ovo je izvanredno stanje.
Sve radijske i televizijske postaje prekinut će svoje programe.
Zajebavala nas je.
Mala nas je podbadala.
Ne uzimaj to k srcu.
Ne mogu još dugo slušati taj sarkazam.
Makar kuća bila njihova.
Ti i dalje o tome?
Na zidu nema nijedne fotografije.
Ni slike s vjenčanja navodne trgovkinje umjetninama na putu
ni onog razmaženog derišta. Razmisli.
Sigurno ih skinu kad iznajmljuju kuću radi zaštite privatnosti.
Sumnjivi su mi.
Zašto nisi spomenuo da smo vidjeli onaj brod na plaži?
Tanker za naftu.
Zašto im nisi rekao?
Ne znam. Nakupilo se svega.
Zašto ti nisi?
Bojala sam se.
Čega?
Da će to nešto potvrditi.
Sve radijske i televizijske postaje prekinut će svoje programe.
Ovo je izvanredno stanje.
Sve radijske i televizijske postaje prekinut će svoje programe.
IZVANREDNE VIJESTI KIBERNETIČKI NAPADI DILJEM ZEMLJE
DRUGI DIO: KRIVULJA
Mama.
Rosie. Rose.
Dva problema. Prvi: htjela sam pogledati finale Prijatelja,
ali internet na mom iPadu i dalje ne radi.
Pokušala sam gledati na TV-u jer sam negdje pročitala da...
Kako se zove kad stalno puštaju stare serije?
Reprize.
Zašto to rade?
Ne znam. Prije nam je bilo jako dosadno.
Uglavnom, TV ne radi. Sve je zbrda-zdola.
To je drugi problem. Popravi to.
Hvata me nervoza zbog kraja serije.
Ne shvaćaš li to mrvicu preozbiljno?
Ovo nije pošteno. Na odmoru smo.
Tata je rekao da onda smijemo gledati koliko hoćemo.
A: ja to nisam rekla.
I B: tata još spava.
Pričekaj u dnevnoj sobi. Dolazim.
NESTANAK STRUJE NA ISTOČNOJ OBALI SAD-a
HAKERI ISKLJUČILI STRUJU
Clay.
Ustani. Gle.
- Ništa ne piše. - Što?
- Pisalo je. - Sigurna si? Što?
Naravno da sam sigurna.
Bile su četiri vijesti.
Dvije o nestanku struje i jedna koja kaže da su hakeri isključili struju.
- Hakeri? - Da.
Jedna je bila izvanredna, ali ostalo je bilo nesuvislo.
Bez riječi, samo nabacana slova.
Možda su hakirali mobilnu mrežu?
Je li to pitanje? Mene pitaš? Otkud da ja znam?
Zašto si toliko nehajan zbog ovoga?
Zaboravio si da su oni još u našoj kući?
Mislila sam da ćeš to riješiti.
Odvest ću se u grad.
Otići ću u trgovinu, kupiti novine,
pronaći nekoga tko zna više od nas.
Dobro? Pobrinut ću se za ovo.
Čiji je ono auto?
Izgleda skupo.
Idemo doručkovati.
Slušaj, dušo. Onaj auto...
Sinoć su ti ljudi,
obitelj Scott, morali su doći.
Imali su...
Imali su problem, a bili su u blizini. Pa su došli.
O čemu to govoriš?
Daj mi tu kavu.
Baš govorim Rose o Scottima.
- Tata, TV ne radi. - Polako.
Možeš li ga popraviti?
Da.
Sad sniježi. Sinoć je bio plavi zaslon.
- Što li to znači? - Što?
Da, vidiš...
Ne. Ne radi.
Shvaćam. Možeš li ga resetirati?
- Popni se na krov. - Nitko ne ide na krov.
Definitivno ne idem na krov.
Dobro? Otići ću do trgovine.
Možda nađem nešto što će pomoći.
Kupit ću „ticala” ili nešto.
Zašto bi ticalo pomoglo?
Dobro jutro.
Mogu li uzeti kavu?
Posluži se. Znaš gdje su šalice?
Jutros sam na mobitelu imala vijesti.
- Mobitel ti radi? - Ne.
Sigurno su nekako stigle tijekom noći, a onda su nestale.
Kakve vijesti?
Dvije o nestanku struje i jedna da su za to krivi hakeri.
Hakeri?
Gdje su elektrane u New Yorku?
Valjda su u Queensu. Ili blizu rijeke?
Zašto pitaš za elektrane?
Vjerojatno su tako hakeri isključili struju.
Prije par godina u Jerseyju jednoj su umalo rastalili jezgru.
Je li ono tvoja kći?
Slatka je. Koliko ima godina?
Napunila je 13 prošli mjesec.
U duši je još dijete.
Ako se slažeš, voljela bih da ovo ostane među odraslima.
Djeca vole bazen.
Poticat ću ih na kupanje dok ne saznamo više.
Ne želim da bez veze paničare.
Nikog ne želim plašiti, ali ne slažem se.
Oko čega se ne slažeš?
Mislim da ovo nije bez veze.
Čime se baviš?
Radim u oglašavanju. Vodim odnose s klijentima.
Ne bih pogodila.
A tvoj muž?
Clay je profesor na City Collegeu.
Engleski i mediji.
Mnogi mi prijatelji studiraju medije,
ali ne znam što to znači.
Čime se ti baviš?
Ja još smišljam što ću. Ne želim ići grlom u jagode.
Ne želim biti uvučena u karijeru zbog koje ću za deset godina žaliti.
Tad ću biti primorana da nastavim
jer ću biti prestara za novi posao. Kužiš me.
'Jutro. Ima li novosti?
Mobitel i dalje ne radi.
Televizor je riknuo. Gdje je Clay?
Otišao je u trgovinu po novine.
Ili traži nekoga tko zna što se događa.
Pametno. Mislio sam otići do naših susjeda Huxleyja.
- Par kilometara dalje. - Bit će kod kuće?
Sumnjam.
U ovo doba uglavnom nema nikoga, ali ipak ću provjeriti.
Prije nego što odeš, zanimat će te obavijesti.
Obavijesti?
Primila sam vijesti na mobitelu.
Dvije su bile o nestanku struje,
ali jedna je navodila da su mogući krivci hakeri.
I ti misliš da će doći do taljenja jezgre?
- To ti je Ruth rekla? - I ostale grozote.
Ruth je očito malo paranoična.
Ne govoriš li ti uvijek:
„Ako nisi paranoičan, vjerojatno je prekasno?”
Ma, bit će to tresla se brda, rodio se miš.
Poput onog virusa Volim te.
Je li to kava?
Oprosti. Što je virus Volim te?
Računalni crv. Širio se internetom 2000.
Primio bi e-mail s naslovom: „Volim te.”
Kad klikneš na privitak, poslao bi ga svim kontaktima.
Uništio je poslove i nanio milijarde dolara štete.
Krivci su bili dvojica tinejdžera iz Filipina.
Možda je i ovo bezazleno.
Idem probuditi Archieja.
Brinem se za mamu.
Hoće li moći doletjeti?
Naravno.
Zapravo, kladim se
da je let preusmjeren u Ohio.
Vjerojatno psuje po putničkim agentima
dok je ne vrate kući.
Sjećaš se kad smo otišli u Italiju?
Da.
Zašto si se toga sjetila?
Ne znam o čemu da mislim.
JAJA
NEMA SIGNALA ZA NAVIGACIJU
OBITELJ HUXLEY
PORUKE NE PROLAZE. JESI LI U ZRAČNOJ LUCI?
BROJ LETA JE AT200? NE VIDIM GA.
IDEMO NA LONG ISLAND. NAZOVI.
MAYA?
MOLIM TE, RECI MI DA SI DOBRO.
NIJE ISPORUČENO
FILHARMONIJA IZ BRONXA
Što je mama rekla, tko su?
Što gledaš?
NEMA SIGNALA
...radioaktivne padaline uslijed kibernetičkog napada
uzrokovale su ekološku katastrofu na jugu
i promijenile migracije životinja...
Archie, jutros sam nešto vidjela.
Jelene.
Posvuda su, blesačo.
Oni su kao vjeverice i golubovi.
Koga briga?
Ovo je bilo drukčije.
Nešto su nam poručivali.
Pogledajmo čega još ima.
Toliko ti je dosadno? Jer ne možeš gledati seriju?
Idem.
Ima li koga? G. H. je. Ušao sam.
NEMA SIGNALA ZA NAVIGACIJU
Zdravo.
Što je u onome?
Pogledajmo.
- Bok. - Zdravo.
Ne razumijem vas. Ne govorim španjolski.
Ovdje je jebeno dosadno.
Da.
Možda ovdje samo spava.
Tu se skriva noću.
Tko?
Onaj čije je ono ulegnuće.
Ne znam gdje sam. Pokušavam doći do grada.
Ni ja nemam signal.
Gle, on...
Ima ovaj prozorčić.
Da može gledati...
Što?
Znate što?
Oprostite.
Nisi li spavala u onoj sobi?
Sranje...
Zamisli.
Vani je mrak.
Bože dragi.
Tvoja mala noćna lampa svijetli.
Sranje.
Sranje!
Mogao bi slijediti to svjetlo sve do tebe.
Sranje.
Nije smiješno, Archie. Boljelo je!
Bit ćeš dobro.
Neću!
Smiri se. Samo sam se šalio.
Jutros sam vidjela jelene.
Ne par, nego pun kurac jelena. Sto.
Možda i više. U dvorištu.
Bilo je jako čudno.
Kreću li se u tako velikim skupinama?
Otkud bih znao išta o jelenima?
Ako si zabrinuta, pitaj mamu i tatu.
Baš njih briga.
Nikoga nije briga što kažem.
Vjerojatno.
Ideš u bazen?
Ne. Ti?
Ne da mi se.
Zašto? Zbog kose ili...
Sumnjam da se jedno od djece nije popiškilo u bazen.
Ne bi to učinili.
Ali ne možemo znati sto posto.
PRIJATELJI S10 E17: ZADNJA
Tvoja kći gleda tu seriju?
„Gledati” je preblaga riječ. Obožava je.
Što je?
I ja sam je gledala.
Ali gotovo je nostalgična za vremenom koje nije ni postojalo.
Nadam se da djeca nisu predaleko odlutala.
Archie.
Archie, vidi.
Pogledaj, molim te.
Što?
Idemo onamo.
Neću, jebeš to. Gladan sam. Idemo.
Rose, idemo!
Dakle...
Hoćeš li nam reći zašto si mokar?
Pao sam u bazen.
Pao si u bazen?
Spotaknuo sam se o nešto.
Da, pao sam u bazen.
Što si radio blizu bazena? Tražio si Richa.
Možeš li mi donijeti odjeću iz radne sobe?
U podrumu nisam imao druge odjeće.
Vidio sam to.
Prije svega ovoga.
Pogledao sam tržište.
I znao sam da se nešto sprema.
Kako to misliš?
U mom poslu moraš razumjeti obrasce koji vladaju svijetom.
Moraš naučiti čitati krivulju.
Dugogodišnje iskustvo pomaže mi da vidim budućnost.
Ako miruje, obećava sklad.
Ako malo varira, znam da to nešto znači.
G. H., zašto mi to govoriš?
Je li ti susjed nešto rekao?
Ne, nije bio kod kuće.
Ali imao je satelitski telefon.
Htio sam zvati. Nije radio, iako je bio napunjen.
Satelitski telefon uvijek hvata signal
ako je nebo vedro, a bilo je.
Ne bi radio samo ako su nam sateliti otkazali.
Naši sateliti.
Misliš da se nešto dogodilo našim satelitima. Onima u svemiru.
Povezani su s računalima na Zemlji.
Misliš da su hakeri ili tko već onesposobili naše satelite?
Nisi li se malo zanio? Možda nisi pravilno upotrijebio telefon.
Vidio sam kako avion pada u ocean.
I nije bio prvi.
Više ne mislim da su to tinejdžeri iz Filipina.
Koji kurac?
Gdje su mi djeca?
TREĆI DIO: BUKA
Mama.
Gdje je tata?
Brzo se vraća.
Zašto ste mokri?
Trebao sam prije pokriti uši.
Čudno mi je u glavi.
Vjerojatno je normalno. Bilo je jako glasno.
Kao da avion probija zvučni zid?
Ili što god to... zvučni udar. Je li to bio zvučni udar?
Avioni obično ne probijaju zvučni zid.
Concorde više ne leti.
Možda ne znamo za taj avion.
Archie, idi se presvući.
Rose, i ti bi trebala.
Dobra ideja. Lezi u moj krevet i čitaj knjigu koju ti je tata kupio.
Bit ćemo dobro, zar ne?
Da.
Ti imaš kristalnu kuglu. Što je to bilo?
Bomba? Projektil?
Možda je elektrana eksplodirala.
Ne znamo sigurno.
Bio si siguran dok si držao jebeni solilokvij.
Ništa se nije promijenilo.
Ništa se nije promijenilo?
Sve se promijenilo.
Sjedimo ovdje kao ne znam što.
Sjede li ovako patke i čekaju da ih odstrijele?
Nema promjena u smislu naših postupaka.
Čekat ćemo Claya i vidjeti što je saznao.
Da ga potražim u gradu?
Napunimo kade vodom.
Provjerimo ima li baterija, Tylenola, hrane, generatora,
onaj radio na navijanje
i slamki za pijenje prljave vode.
Mirujmo dok se Clay ne vrati.
Što ako se neće vratiti?!
Moj tata ima pravo.
Tu smo sigurni. Strpimo se.
Kako kad ne znaš što nam se događa?
Možda je slučaj kao s otokom Ten Mile?
Ovdje ima elektrana, zar ne?
- Three Mile - Zašto tupiš o elektranama?
Imaš pravo. Ne bismo trebali nagađati.
Ne govori to!
Samo želim da mi kažeš što misliš, jebemu.
Nestalo je struje, a onda si vidio avione kako padaju i...
Što je?
Odrasla je.
Ne možeš je zaštititi, kao ni mene.
Satelitski telefon ne radi pa ona buka i što onda?
Što slijedi u tom nizu?
Rekao sam ti sve što znam.
Ne vjerujem ti.
Ne vjerujem ti otkad si kročio u kuću.
Ajoj! Baš se pitam zašto nam ništa ne vjeruješ.
Ruth...
Uvijek misliš da znaš o čemu govoriš, zar ne?
Rugala se sova sjenici.
Ruth.
Znao je.
Jučer je na tržnici
na parkiralištu bio neki tip.
Kupio je boce s vodom i konzerve.
Znao je za ovo.
Tip s bradom?
Nosi stari kaubojski šešir.
To je Danny. Građevinac o kojem sam ti govorio.
Onaj koji je radio na kući.
Ne bih se obazirao. Samoproglašeni je prepper.
Ta mu je kupnja vjerojatno normalna.
Isuse Kriste.
Ovdje sam. Dobro sam, jesi li ti dobro? Gdje su djeca?
- Svi su ovdje, svi su dobro. - Dobro.
Jesi li stigao u grad?
Nisam stigao daleko. A onda sam začuo buku.
Molim? Gdje si bio? Što si radio? Pošizila sam.
Ne znam, tek sam krenuo,
a onda sam čuo tu buku i odmah sam se vratio.
Nisi vidio nikoga tko bi nam ovo rasvijetlio?
Nikog nisam vidio.
Nešto sam ipak vidio. Vidio sam...
ogromnu bespilotnu letjelicu.
Letjela je usred ničega i izbacivala tisuće letaka.
Nemam pojma što piše.
„Smrt Americi?”
Što?
„Smrt Americi.”
Ne znam što znači ostalo,
ali ovaj dio je sigurno „Smrt Americi.”
Sjećam se iz igre.
Ovo nema smisla.
Ako je napad, zašto bi to reklamirali?
Nije ni na engleskom. Čemu bacanje ovoga?
Prvo skretanje desno pa ravno do brze ceste?
Grad je možda najgore odredište.
Ne idemo u grad. Idemo mojoj sestri u Jersey.
Ali morat ćete proći kroz grad.
Znači, skrenem desno i pratim znakove za brzu cestu.
Točno kako si došao. Ali poslušaj me, molim te.
Ovo je opasno i za tebe i za tvoje.
Tata.
Pusti ih.
Cijenim tvoju brigu za nas. Moramo učiniti najbolje za sebe.
Ovako je svima najbolje.
Ovako je bolje.
Komu?
Nama.
Ne želim se složiti s onom ženom, ali imala je pravo.
Trebao si mi reći što si vidio.
Znam što misliš,
ali avion tvoje majke ne bi letio ovamo.
Nije ista aviokompanija.
Je li umrla?
Daj, zašto to govoriš?
Rekoh ti. Nije ista aviokompanija.
Da, ali čini li ti se da je umrla?
Jer meni se čini.
Naletimo li na gužvu, bar ćemo razgovarati s nekim,
vidjeti ima li tko informacije.
Još nikog nismo vidjeli.
Bit će ih na brzoj cesti.
U New Jerseyju možda rade mobiteli.
Ne znamo što se događa izvan Long Islanda.
Možda im radi internet i telefonske linije.
Jednog ćemo se dana smijati ovomu, to vam jamčim.
- Odmor iz pakla. - Ne kažu li da je s odmakom sve smiješno?
Mislim da kažu drukčije.
Ali znam na što misliš.
Sirene.
Mislila sam da drijemaš.
Ne mogu.
Zašto ne?
Zbog sirena.
Što je ono?
Ostani s djecom. Idem pogledati.
Znate što? Čekajte ovdje.
Vidiš li koga?
Nema nikoga.
SAMOVOZNE SIGURNOSNE ZNAČAJKE
Svi su novi.
Što?
Netko dolazi.
POTPUNA AUTONOMIJA U VOŽNJI
Clay!
- U auto! - Razgovarajmo s njima.
- Ulazi u jebeni auto! - Dobro.
Što radiš? Zaustavimo ih. Možda nešto znaju.
U autu nema nikoga!
Mama? Moraš pomaknuti auto. Vozi!
ČETVRTI DIO: POPLAVA
A da odemo u sklonište?
Ima li vojska ovdje sklonište ili bazu?
Ne moraju li ih imati spremne
za ovakve hitne slučajeve?
Ne znam gdje su.
I da znam, rekli ste da su oni auti došli iz salona.
Ako su to učinili svima, glavne su ceste vjerojatno zakrčene.
Ostajemo dok ne saznamo više.
Koliko više? Vjerojatno smo usred ratne zone.
Ljudi koje znamo vjerojatno su mrtvi.
Ruth.
Samo...
Moramo smisliti plan.
Nemojmo samo sjediti. Otiđimo nekamo.
Ima pravo, Amanda. Preopasno je.
Ovdje ćemo prenoćiti, a ujutro možda...
- Što? - Možda... Ne znam.
Bila sam tako blizu.
Što radiš?
Punim kadu.
Kažu da treba...
za vodu.
Pušiš ovo?
Ne baš.
Je li to kao marihuana?
Znam da sad imaju razne okuse, tipa voćne ili...
Kao marihuana.
Jesi kad jebao studenticu?
Ne mogu vjerovati da pitaš!
Izgledam li ti tako? Izgledam li kao takav tip?
Izgledaš kao tip kojem se sve nudi kao na pladnju.
Pogotovo žene.
Shvatit ću to kao kompliment.
Uvijek sam smatrao da sam sofisticiran.
Da sam vidio pravo naličje svijeta.
Ali nikad nisam vidio ovako nešto.
Sad se pitam je li ono što sam mislio o sebi bila zabluda.
Ne kudi se.
Vjerojatno je sve živo zabluda.
Tvoj posao, na primjer.
Izmišljeni brojevi
vrte se oko izmišljenog novca koji vodi do izmišljenog uspjeha.
Ja mislim da je moj posao mnogo jednostavniji od toga.
U samoj svojoj srži, uvijek se vrti oko ljudi.
- Onda te iskreno žalim. - Zašto?
Zato što su ljudi grozni.
Jebote. Gle kakva sam ja bila prema tebi.
A sad uživamo u piću.
Žao mi je, da znaš.
Zbog onog što sam rekla, učinila, pomislila. Nebitno.
Pogriješila sam i žao mi je.
Neki moji najpametniji klijenti izgubili su mnogo novca
jer su svoje odluke temeljili na predrasudama, a ne na istini.
Veoma je teško uočiti razliku.
Sigurno polude kad je ti uočiš, a oni ne.
Ovisno o osobi,
možda uživam u gledanju kako je tržište kažnjava.
No strašni su oni koji ne uče.
Čak i nakon što izgube gomile novca.
Najviše me plaši osoba koja ne želi učiti, čak ni na vlastitoj koži.
Tu tamu nikad neću razumjeti.
Tišina je tako bučna.
Brzo sam to primijetio kad smo počeli noćiti ovdje.
Bilo mi je teško spavati.
Nije kao kod kuće gdje sve čuješ.
Sirene, promet, ljude.
Nedostaje mi to.
Što, sirene ili ljudi?
Počinješ mi se sviđati,
a to nešto znači kad ja to kažem jer...
ne znam kad mi se netko zadnji put svidio.
Isprva si mi bila prilično iritantna, priznajem,
ali prirasla si mi srcu.
Zašto ste zapravo došli?
Nemoj mi reći da je zbog koljena.
To nije bila laž. Imao sam operaciju koljena.
Gadno sam ga iskrenuo na košarci.
Ali nisi zato došao.
Došao sam ovamo zbog nečega što mi se dogodilo prije nekoliko godina.
Moj klijent pozvao je mene i suprugu na privatni događaj.
Moj klijent je...
Pa...
Neću reći njegovo ime, ali prepoznala bi ga.
- Je li slavan? - Ma ne. Ni blizu.
Ali u poslovnom svijetu jedan je od najvećih.
Uglavnom se bavi oružjem za obranu.
Govorim o strogo tajnom novcu iz Pentagona.
Najmoćnija osoba koju znam.
Uglavnom, kod njega smo na večernjem domjenku.
Kasno je. Moja supruga želi otići.
Ali njemu i meni je ludilo i ne želi da noć završi.
Nakon još nekoliko mrkih pogleda
supruga pristaje uzeti taksi, a ja ću se vratiti poslije.
Sigurno je bila oduševljena.
Popili smo još par pića, naroljali se i u jednom trenutku
mislim da nije mogao stajati, a i ja sam bio sav klimav.
Ne znam ništa o tome, gospodine.
Odveo me u svoju radnu sobu.
Zapalili smo par cigara
i baš nam se fućkalo za sve. Smijali smo se gotovo svemu.
Počeo je govoriti koliko mu se sviđam
i da bi me volio pozvati na skoro putovanje.
Kakvo putovanje? Kamo je išao?
Upravo sam to pitao.
Onda se
okrenuo prema meni,
ozbiljna lica.
I rekao...
„Ma, znaš,
idem na godišnji sastanak
s ostatkom zle kabale koja upravlja svijetom.”
Uvijek je bio poznat po takvim šalama.
Da ti kažem njegovo ime, shvatila bi.
Moram ti vjerovati na riječ.
A sad me ispričaj, dolit ću si vina.
A onda, jučer prije koncerta,
nazvao me prijatelj.
Bez najave, a uvijek se najavi.
Nazvao me iz vedra neba.
Htio je da prebacim njegov novac.
Riječ je o velikom iznosu, čak i za njega.
Pri kraju razgovora pozvao sam ga na piće.
Rekao mi je da odlazi na duže vrijeme.
A ja mu kažem u šali:
„Da? Za vikend se družiš sa svojom zlom kabalom?
A nije ni zimski suncostaj.”
Ali nije se nasmijao.
Uvijek se nasmije, čak i lošim šalama.
Samo je rekao...
„Pazi na sebe.”
Kao da me sažalijevao.
Otad to ne mogu izbiti iz glave.
Kažeš da...
Misliš li da tvoj prijatelj stoji iza svega što se događa?
Ne, ništa slično.
Teorija urote o grupi iz sjene koja upravlja svijetom
prelako je objašnjenje.
Pogotovo kad je istina strašnija.
Što je istina?
Nitko nema kontrolu.
Nitko ne povlači konce.
Postoje oni poput mog prijatelja
koji možda imaju pravi pristup pravim informacijama.
Ali kad se ovakvo što dogodi u svijetu,
najbolje čemu se čak i oni najmoćniji mogu nadati
jest upozorenje.
Oprosti, ovo...
Ova priča nije zabavna.
Predomislila sam se. Mislim da mi se više ne sviđaš.
Hajde.
Idemo.
Kamo idemo?
Opet ću te pridobiti.
Vidim te, Rose.
Što hoćeš?
Nikad neću saznati što se dogodilo Rossu i Rachel.
Ti i dalje o tom sranju?
Koga briga?
Mene. Očito.
Zašto ti je toliko stalo do te serije?
Usrećuju me.
To mi sad stvarno treba. Tebi ne?
Ako ima još nade u ovom sjebanom svijetu,
želim saznati kako su završili.
Stalo mi je do njih.
Možda ne bi trebalo.
Samo kažem.
Vjerojatno imaš pravo. Kako se čini,
nećeš više gledati tu seriju.
Nađi si nešto drugo do čega će ti biti stalo.
Čudno, večeras ne čujemo cvrčke.
Izgubio sam se.
Jutros, kad sam otišao.
Kako to misliš?
Mislio sam da znam kamo idem, ali došao sam do ulica bez znakova.
Samo sam se vozikao.
I još malo.
Onda sam se okrenuo pa sam se potpuno izgubio.
Iskreno, nemam blage veze kako sam se vratio.
Ali vidio sam nekoga.
Ženu.
Na cesti.
Mahala mi je da stanem.
Govorila je španjolski.
Samo je stajala ondje.
Bio sam na cesti, usred ničega.
I...
Ostavio sam je.
Trebala je pomoć.
A ja sam je ostavio.
Jesi li nam još što zatajio?
Kad već priznaješ.
Nismo vam rekli da smo vidjeli nasukavanje tankera za naftu.
Na plaži.
Tanker za naftu?
Da, to je velik brod.
Crven je. Dobro, nisu svi crveni,
ali ovaj jest i završio je na plaži.
Zašto nam niste rekli?
Mislim da smo tad oboje bili uplašeni.
Zbog značenja toga.
Što bi to značilo?
Da nas napadnu,
što je sad čudno reći, ali trebalo bi nam
mnogo nafte ako se želimo obraniti.
Kakav razgovor!
Mislim da ćemo biti dobro.
Na kraju, zaista.
Čak i ako je invazija.
Invazija?
Ili okupacija?
Znaš što? Znam da imaš dobre namjere,
ali tvoj izbor riječi jebeno me plaši.
Što je to?
To su plamenci.
To su plamenci?
To su plamenci.
Zašto?
Ajme. Dojmljiva zbirka.
Voliš džez?
Slušao bi džez?
Zašto ne?
Mislila sam da ćemo se zabaviti.
Pustimo nešto za ples.
Možeš plesati na džez.
Kad sam kupio prvu ploču...
Neću još jednu tvoju priču.
Na kraju me silno uznemire. Čekaj. Kakve su ovo ploče?
Ne gledaj ondje. Kćerine su.
Bila je DJ tijekom faksa.
Ovo izgleda kao nešto na što dama može plesati.
Daj. Nisam te zato doveo ovamo.
Rekao si da me želiš pridobiti.
Ovako ćeš.
Pijani smo.
Da...
U braku smo. Udana sam. Ti imaš suprugu.
Imam, da.
Jako je volim.
Stvarno...
Stvarno mi fali.
Vidjet ćeš je opet.
Ne.
Mislim da neću.
I Ruth.
Ne bih podnio da joj se nešto dogodi.
Ništa joj se neće dogoditi. Obećavam.
Bit ćemo s vama dok se stvari ne vrate u normalu.
Amanda, moramo se pomiriti s ovim.
Nema povratka u normalu.
Ne govori to. Moramo...
Je li dobro?
Malo je topao, ali mislim da će biti dobro.
Zašto si još budna?
Stalno razmišljam o jednoj epizodi Zapadnog krila.
Predsjedniku su ispričali priču...
Gledala si Zapadno krilo?
Samo sezone Aarona Sorkina.
Uglavnom, priča je o čovjeku koji je živio kraj rijeke.
Na radiju je čuo da će rijeka poplaviti grad
i da svi trebaju otići.
Ali ne ide nikamo jer se svaki dan moli.
Zna da ga Bog voli i da će ga spasiti.
Ali onda se stvarno dogodio potop.
Tip u čamcu ugleda čovjeka
i kaže: „Dođi, mogu te spasiti.”
Ali čovjek mu kaže da ne odlazi.
Doleti helikopter i pilot spusti ljestve,
ali čovjek mu kaže da ne odlazi.
Nakon toga čovjek se utopio u poplavi.
Stigao je u raj silno ljut na Boga.
Kaže mu: „Molio sam ti se svaki dan. Mislio sam da me voliš.
Zašto me nisi spasio?”
A Bog kaže: „Poslao sam ti obavijest na radiju,
čamac i helikopter.
Što još želiš?”
U čemu je stvar?
Dosta mi je čekanja.
Tata?
Hoćeš li spavati kraj mene?
Sigurno?
Krevet nije velik i ne smeta mi spavati na podu.
Godi mi za leđa.
Bojim se.
Ostali smo sami, zar ne?
Kako to misliš?
Želim reći,
kad krene sranje, vjeruješ li ovim ljudima u našoj kući?
Već znamo da je žena munjena.
Dečko me kriomice slikao kraj bazena.
Djevojčica bulji u šumu kao Donnie Darko,
a sigurna sam da me muž želi pojebati.
Kako to znaš?
Neće zapravo, nije „takav tip”.
Ali je li htio? Apsolutno.
Želim reći da im ne vjerujem.
Neću dopustiti da ti se išta dogodi, ako to pitaš.
Samo zapamti, ako se svijet sruši,
nikomu se ne bi smjelo olako vjerovati.
Naročito bijelcima.
Čak bi se i mama složila sa mnom.
Kužim.
Zbilja?
Jer već drugu noć zaredom spavamo u podrumu vlastite kuće.
Zašto si ih pustio natrag u kuću?
To je bilo ispravno.
E, baš to. To će nas na kraju zajebati.
Pij.
Gdje je Rosie?
Ne znam. Ustala je prije nas.
Idem pogledati. Ustanite.
Kako si, dušo?
Hajde.
Znam da ti se spava, ali moram ti izmjeriti temperaturu.
Sinoć si bio vruć.
Više nisi tako vruć.
Jupi!
Boli li te grlo?
- Ne. - Fino.
Što je to? Je li to krv?
Što to...
Što...
Kog vraga radiš?
Koji kurac? Jesu li to tvoji zubi?
Archie.
Prestani. Clay!
Moji zubi.
Clay!
Što mi se događa?
Clay!
Je li sve u redu?
- Archie nije dobro. - Što mu je? Koji kurac?
I ja kažem.
Imao sam čudan osjećaj u zubima.
Dodirnuo sam ih i ispali su.
Sinoć je bio topao, ali ovo...
U redu. Pa... ti si dobro.
Ne osjećam se dobro.
PETI DIO: ZADNJA
Kako si?
Osim što su ti ispali zubi.
Kakvo je to pitanje? Bolestan je.
Nisam bolestan, mama. Ispali su mi zubi.
Možda zbog ugriza kukca.
Kojeg kukca?
Jučer me u šumi ugrizao kukac.
Mora da je zato.
Vjerojatno krpelj, lajmska bolest. Vidio sam i čudnije simptome.
Čudnije od ovoga?
Mora na hitnu.
Moramo u bolnicu.
Ne možemo. Brza cesta je jedini izlaz iz grada.
Ako su ceste zakrčene, nitko nam neće pomoći.
Nešto moramo poduzeti. Treba liječnika.
Ne mogu vjerovati da se ovo događa.
Idemo u kuću mog izvođača. Nije daleko.
Vidjela si da kupuje zalihe.
Danny je spreman za sve.
Možda ima nešto korisno. Antibiotike, lijekove.
Znat će što treba.
Obećavam da ću pomoći tvom sinu.
Gdje je Rose?
Nisam je našao.
Što? Što to znači?
Pretražio sam kuću. Nije tu.
Nije u dvorištu.
Pogledat ću dolje. Valjda istražuje.
Možda se igra vani. Pogledat ću.
Tražio sam, ali slobodno.
Gdje je? Mora biti ovdje negdje.
Nije! Kažem ti, posvuda sam tražio i nije ovdje.
- Možda je u garaži. - Tražio sam u garaži.
Dobro. Gdje nisi tražio, Clay?
Nije dolje.
Ovo je suludo. Gdje je?
Nije bila vani, ali mislim da je uzela bicikl iz garaže.
Bicikl. Kamo bi otišla?
Gdje bi ti sestra mogla biti?
Ne znam. Jučer smo bili kod straćare.
Kakve straćare?
Straćare.
Vidjela je jelene i htjela ih je potražiti. Možda je ondje. Ne znam.
Dobro, idem.
Archie. Jesi li dobro?
Jesi li dobro...
Treba pomoć.
Imam te.
Idem s vama.
Ne, nije sigurno.
Ostani ovdje s Amandom. Nađi Rose.
Što? Ne možeš me ostaviti samu.
Bit će u redu.
Razgovarali smo. Ne možeš me ostaviti samu.
- Bolestan je. Ne vidiš? - Tata, nećeš se vratiti.
Zar ne vidiš da se nešto događa? Upravo se događa.
Što god bilo, događa se Archieju, svima nama.
Ne možeš otići. Možda je smak svijeta.
Zato želim da ostaneš.
Izvadi mobitel.
Hajde, izvadi ga.
Namjesti štopericu na jedan sat. Vratit ću se.
Neće uspjeti.
Neće.
Hoće. Mora.
Vratit ću se po tebe prije isteka vremena.
Jedan sat. Imaš toliko. Obećao si.
Rose? Rose!
Rosie? Rose!
Ovo je noćna mora.
Ovo je prokleta noćna mora.
Kamo bi Rose otišla? Zašto bi otišla?
Rekla je da više neće čekati. Što je htjela reći?
Da se vratimo u kuću i pričekamo mog tatu?
A onda?
Pronaći će Rose?
Ne znam, ali pomoći će nam.
Samo želim znati što se događa.
Želim znati koji je plan.
Želim znati da možemo naći moje dijete, sjesti u vaš skupi auto,
otići u bolnicu i naći doktora koji će mi reći
da je moje dijete dobro. Da ćemo svi biti dobro
i da se možemo vratiti kući.
Što ako to nije moguće?
Želim otići odavde, od tebe i svega što se događa.
Svima nam se događa.
Znam da se događa svima nama!
Prestani vikati na mene!
Nije ti stalo.
Nije ti stalo što sam ovdje.
A moja je mama vjerojatno na dnu nekog oceana.
Nemam nikoga drugog u životu.
Oni su moj dom. Razumiješ li to?
Mamu trebam više nego ikad.
A vjerojatno je više nikad neću vidjeti.
Stalo mi je.
Ne znam što bih trebala učiniti, ali stalo mi je.
Zašto si takva?
Što imaš od neprestanog bijesa?
Svaki dan, cijeli dan, posao mi je
da razumijem ljude toliko dobro da im znam lagati
kako bih im prodavala stvari koje ne žele.
Kad tako proučavaš ljude,
kad vidiš kako se ponašaju jedni prema drugima...
Nisi ti glupa.
Vidiš što rade, a rade to bez razmišljanja.
Jebote. Učinila sam to tebi i tvom tati, a ne znam ni zašto.
Prejebavamo se.
Stalno, a da to i ne shvaćamo.
Sjebemo sve živo na ovom planetu i mislimo da će biti dobro
jer rabimo papirnate slamke i naručujemo piletinu iz slobodnog uzgoja.
Poremećeno je što duboko u sebi znamo da nikoga ne zavaravamo.
Mislim da znamo da živimo u laži.
Dogovorenoj masovnoj obmani
koja nam pomaže da ignoriramo koliko smo grozni.
Ne sviđa mi se većina toga što radiš i kažeš, ali...
ovo je dio Vennova dijagrama gdje se preklapamo.
Slažem se sa svime što si rekla.
Ali koliko god ljudi bili grozni...
ništa neće promijeniti činjenicu da imamo samo sebe.
Ne želim biti ovakva.
Mrzim biti ovako užasna.
Znam da govorim da mrzim ljude, ali...
učinila bih sve da se vrate.
Tata.
Misliš da je Taylor dobro?
Tko?
Archie, ostani tu.
Idemo.
George.
Danny. Oprosti što te gnjavim kod kuće.
Siđite s trijema i stanite kraj auta.
Što?
Siđite i stanite kraj auta.
Što trebate?
Provjeravamo kako si.
Jesi li tu, jesi li dobro.
Jesi li čuo što se događa.
Ja sam Clay.
Moja je obitelj unajmila G. H.-ovu... Georgeovu kuću.
Mi smo iz grada.
Imali ste sreće.
Zamisli u kakvom je grad rasulu.
Iznenađen sam što ste uopće vani.
Došli smo jer moj sin treba pomoć.
Povraća.
Ostao je bez zuba. Ispali su. Neobjašnjivo.
Zubi, ha?
Sigurno ima veze s onom bukom.
Znaš li što o buci?
Ne razlikuje se previše od onoga što se nedavno dogodilo na Kubi.
Mikrovalno oružje. Stvara neku vrstu zračenja
koje se može poslati zvukom.
Neki su i ondje ostali bez zuba.
Osim toga, jedino što znam jest
da ne curi mnogo informacija, pa...
Pretpostavljam da je rat.
Bar početak jednoga.
Kažu da se šuškalo.
Sigurno se o tom šuškalo.
Kako to misliš?
Ne čitaj samo prvu stranicu novina.
Rusi su povukli osoblje iz Washingtona.
Jesi li to primijetio?
Nešto se kuha. Što je to točno, ne znam.
Možda više i ne saznamo.
Možda samo trebamo čekati. Paziti na sebe.
Moliti se. Što god vam odgovara.
Pa, Danny...
Clayevu sinu nije dobro.
Trebat će nam više od molitve.
Znamo da si spreman na ovo.
Možda imaš lijek koji mu može pomoći.
Ne tiče te se što ja imam.
Danny.
Daj. Ja sam. Poznajemo se.
Prijatelji smo.
Tako je prije bilo, George.
Nisi trezven.
Danny, što to govoriš?
Kažeš mu da se ne brine za sina?
Sad ništa nema smisla.
Kad svijet nema smisla, ja još mogu biti razuman
i štititi svoje.
To što ti radiš tvoja je stvar.
Mislio sam da je ispravno bilo dovesti ih ovamo.
Ako imaš neki lijek...
Možemo platiti.
Recimo, tisuću dolara?
Gotovina ne vrijedi mnogo ako padne vlada.
Mreža ne radi. Moje kreditne kartice neće raditi.
Nema Venma ili ApplePaya.
Gotovina je možda jedino što nešto vrijedi.
Sin mi je jako bolestan. Treba tvoju pomoć. Ima 16 godina.
Nema ničega.
Rosie.
U teškom si položaju.
Shvaćam.
Učinio bih sve za svoju obitelj.
To i radim.
Zaključavam vrata. Čekam, gledam,
vadim pušku.
Osim toga, nemam odgovore za tebe.
Ruth, tragovi guma...
Sad ću se vratiti u svoju kuću.
Doviđenja i sretno.
Slobodno opet navratite,
no ne mogu vam ponuditi više od razgovora.
Pokušaj kod svojih susjeda Thornea.
Preuredili su podrum,
na crno, bez dozvola.
Prijatelj mi je radio na tome. Nije mi ni pokazao planove.
Znak da je bogataš napravio bunker za smak svijeta.
Danny, ne možeš nas ostaviti na cjedilu.
Nisi li pohvatao što se događa, George?
Svi smo ostavljeni.
S dužnim poštovanjem,
želim da odete s mog posjeda.
Odmah.
Ne idemo nikamo dok nam ne daš što trebamo.
Koji se kurac događa?!
Obećao sam da ću pomoći dečku.
Pomažeš mu samo da brzo umre ako ne spustiš oružje.
Spusti pištolj. Naći ćemo drugi put do bolnice.
Nema ga! Osim toga, neće nas ustrijeliti.
Zvuči kao da hoće.
Blefira.
Kurca blefiram.
Čekajte!
- Clay, makni se! - Tata!
Pokušavam ga urazumiti!
Ovo će završiti
samo ako se vratite u auto i odvezete.
Kamo? Sve su ceste blokirane.
Pitaj Boga gdje smo. Nema žive duše.
Nemam pojma što da radim.
Jedva da išta mogu bez mobitela i navigacije.
Ja sam beskoristan čovjek.
Ali sin mi je bolestan.
A kći mi je nestala.
I ne znam što da radim.
Ali ti si pripremljen.
Jesam, jebemu.
Zato smo i došli.
Samo ti možeš pomoći mom sinu.
- To nije moj problem. - Imaš pravo. Nije.
Ali sam si rekao.
Što bi učinio da je tvoja obitelj u pitanju? To i radim.
Samo to i mogu.
Preklinjem te.
Molim te,
molim te, pomozi mom sinu.
Bilo je za očekivati da se u jednom trenutku vratimo na trampu.
Svejedno je gotovina. Nije to trampa.
Imam još jednu sočnu informaciju.
Besplatna je, ako želite.
Korejci stoje iza svega.
Korejci?
Zašto to kažeš?
Vjeruj mi. Korejci su. Ili Kinezi, netko od njih.
Pokaži mu.
Jučer sam se vozio.
Bacala ih je velika bespilotna letjelica.
Piše: „Smrt Americi.” Sumnjamo na Irance.
Čuo sam nešto o njihovim kibernetičkim mogućnostima.
Zašto je to smiješno?
Prije nego što su pukle veze,
prijatelj iz San Diega javio mi je o sličnom događaju,
samo što su leci bili na korejskom.
Ili mandarinskom. Kao što rekoh, nije znao na kojem.
No s obzirom na to da je odradio četiri turnusa u Iraku,
znao bi da je izgledalo ovako.
Stekli smo mnogo neprijatelja po svijetu.
Možda su se neki od njih udružili.
Sinoć sam u bazenu vidjela plamence.
Životinje nas žele upozoriti.
Nešto znaju.
Znaju nešto što mi ne znamo.
Kao kad psi znaju da dolazi oluja.
Ispred je još tragova guma.
Vratimo se u kuću. Tata je vjerojatno ondje.
Možda nam može... pomoći.
Ne idem nikamo bez Rosie.
Ona kuća. Sigurno je otišla onamo.
Idemo vidjeti jesu li našli Rose.
G. H.? Što je bilo?
Prije polaska...
moram znati da se razumijemo.
Što god da se dogodi, moram znati da smo zajedno.
Ako se ovo događa posvuda,
moramo doći do bunkera koji je Danny spomenuo. Odmah.
O čemu govoriš?
Znaš nešto.
Sumnjao sam, ali prvo sam htio više informacija.
Svi su znakovi bili ondje, ali...
nikog nisam htio prestrašiti.
Rekli biste da sam lud jer jest ludo.
Imalo bi više smisla da slijedi invazija,
ali ovo...
Ne bismo to dopustili. Mislio sam da smo pametniji.
Što ne bismo dopustili?
Moj glavni klijent radi u obrani,
pa često proučavam analizu troškova i koristi vojnih kampanja.
Jedan je program najviše plašio mog klijenta.
Jednostavan manevar u tri faze koji može srušiti vladu iznutra.
Prva faza je izolacija.
Onemogući im komunikaciju i prijevoz.
Učini metu gluhom, nijemom i paraliziranom
prije druge faze:
usklađeni kaos.
Teroriziraj ih tajnim napadima i dezinformacijama,
zaguši njihovu obranu
da im oružje bude ranjivo na ekstremiste i vlastitu vojsku.
Bez jasnog neprijatelja ili motiva, ljudi će se okomiti jedni na druge.
Uspije li to, treća će se faza odvijati sama od sebe.
Što je treća faza?
Puč.
Građanski rat.
Krah.
Taj se program smatrao najisplativijim načinom destabilizacije zemlje.
Da je ciljana nacija dovoljno disfunkcionalna,
odradila bi sav posao za tebe.
Onaj tko je ovo započeo želi da mi to završimo.
OBITELJ THORNE
Rose!
SKLONIŠTA ZA PREŽIVLJAVANJE
UPOZORENJE
BIJELA KUĆA I VELIKI GRADOVI POD NAPADOM
ODMETNUTIH VOJNIH SNAGA.
U BLIZINI VIŠE NASELJENIH CENTARA
OTKRIVENA JE POVIŠENA RAZINA ZRAČENJA.
SMJESTA POTRAŽITE ZAKLON.
UPOZORENJE
DOBRO DOŠLI!
OČITAVAM
PRIJATELJI
EPIZODE - GLAVNI IZBORNIK
ZADNJA
POKRENI
U SJEĆANJE NA PATRICKA SHELBYJA I ROCKYJA BABCOCKA
Prijevod titlova: Tomislav Šimunić